
На основу члана 39. Закона о локалној самоуправи (''Службени гласник Републике Српске'' број: 97/16, 36/19, 61/21, 100/25 и 114/25), члана 36. Статута Општине Невесиње (''Службени глансик општине Невесиње'' број  6/17 и 16/17), на приједлог начелника Општине, Скупштина општине Невесиње на својој _____редовној сједници, одржаној дана  _________________, д о н о с и


ОДЛУКУ
o овлашћењу начелника општине за реализацију Програма стамбеног збрињавања породица погинулих бораца и ратних војних инвалида


I

Овом Одлуком овлашћује се начелник општине Невесиње да у име Општине Невесиње предузме све правне и административне радње, те покрене, проведе и потпише све неопходне акте у сврху реализације Пограма стамбеног збрињавања двије (2) породице погинулуих бораца, што подразумијева:
1)  потписивање уговора са Владом Републике Српске – Министарством рада и борачко – инвалидске заштите о међусобним правима и обавезама ради куповине стамбених  јединица,
2)  покретање и провођење поступка набавке (куповине) стамбених јединица,
3) закључивање уговора о купопродаји станова са изабраним добављачимам,
4) закључивање уговора о закупу стамбеним јединицама са крајњим корисницима,
5)  провођење поступка приватизације (откупа) предметних станова у складу са законом.

II

Уговор и активности из тачке I ове Одлуке реализују се у складу са Уредбом о стамбеном збрињавању породица погинулих бораца и ратних војних инвалида (''Службени гласник Републике Српске'', број 26/19, 77/20 и 38/25), а у циљу трајног рјешавања стамбеног питања породица погинулих бораца и ратних војних инвалида на подручју општине Невесиње. 

III

Финансирање набавке двије (2) једнособне стамбене јединице вршиће се у омјеру суфинансирања од 70% из средстава Министарства рада и борачко – инвалидске заштите и 30% из средстава Општине Невесиње.

IV

Након окончања поступка набавке стамбених јединица, општина Невесиње наступа као купац те се овлашћује да са изабраним продавцима, а по прибављеном мишљењу од стране Правобранилаштва Републике Српске – Сједиште замјеника Требиње, закључи нотарски уговор о купопродаји станова.
V

 упису права својине у корист Општине Невесиње, начелник Општине ће са изабраним корисниоцима из категорије породица погинулих бораца који се налазе на Коначној листи за стамбено збрињавање додјелом стамбене јединице за општину Невесиње, број: 05/568-14/19 од 25.03.2024. године са клаузулом коначности број: 16-03/2.2.2.3-372-230/22 од 30.05.2024. године, те провести поступак приватизације у склладу са Законом о приватизацији државних станова.

VI

Финансијска средства из тачке III ове Одлуке, која представљају обавезу Општине Невесиње у износу од 30% укупне вриједности набавке, обезбиједиће се у буџету Општине Невесиње.

VII

Ова Одлука ступа на снагу осмог дана од дана објављивања у ''Службеном гласнику општине Невесиње''.


РЕПУБЛИКА СРПСКА	     ПРЕДСЈЕДНИК
ОПШТИНА НЕВЕСИЊЕ                                                                               СКУПШТИНЕ ОПШТИНЕ
СКУПШТИНА ОПШТИНЕ	   Момчило Вукотић
Број: ________________
Датум: ______________



О б р а з л о ж е њ е

Правни основ за доношење ове одлуке садржан је у члану 39. Закона о локалној самоуправи и члану 36. Статута Општине Невесиње којима је прописана надлежност Скупштине општине да доноси одлуке и друга општа акта, управља имовином општине те даје овлашћење начелнику општине за закључивање уговора у име локалне самоуправе.
Материјално – правни основ за доношење ове одлуке је Уредба о стамбеном збрињавању породица погинулих бораца и ратних војних инвалида (''Службени гласник Републике Српске'', број 26/19, 77/20 и 38/25). Чланом 4. Уредбе прописано је закључивање уговора између Министарства рада и борачко – инваликске заштите и Општине, којим се уређују међусобна права и обавезе, као и начин реализације стамбеног збрињавања на локалном нивоу, чиме се ствара обавеза Скупштине општине да донесе овај акт и овласти начелника за потписивање истог.

Разлози за доношење одлуке:
Разлог за доношење ове одлуке је потреба за реализацијом Програма стамбеног збрињавања у циљу трајног рјешавања стамбеног питања породица погинулих бораца и ратних војних инвалида на подручју општине Невесиње. Пројекат се односи на конкретну набавку два (2) једнособна стана за двије породице погинулих бораца, уз суфинансирање са ресорним министарством у омјеру 70% према 30%.
Како би се избјегло појединачно доношење одлука за сваку овог пројекта, а у складу с аобавезама из члана 4. Уредбе, ташком I ове одлуке даје се обједињено и свеобухватно овлашћење начелнику општине за вођење комплетног поступка. Од потписивања уговора о међусобним правима и обавезама са ресорним министарством,. Преко посдтупка набавјке стамбених јединица, па све до преноса права кроз закуп, односно откуп од стране крајњих корисника. 

Финансијска средства:
Финансијска средстав неопходна за реализацију ове одлуке обезбиједиће се у Буџету Општине Невесиње. 

 

